Lista nin mga Wikipedistang Ikinulong

Magkapira nang mga Wikipedia editor an nakulong kan saindang gobyerno huli sa pag'ambag ninda sa ensiklopedya.

Belarus 

Si Mark Bernstein (), sarong Belarusong editor nin Rusong Wikipedia, pigdetenir kan 11 Marso 2022 sa paglapas soboot sa Russian 2022 war censorship laws dahel ta nag'eedit siya kan mga Wikipedia'ng artikulo mapadapit sa 2022 Rusong Pagsakyada sa Ukranya dangan pigsentensyahan malangob nin 15 aldaw asin tolong taon na "higot an paghirong talingkas".

Pavel Pernikaŭ (), sarong Belarusong editor sa Belarusong Wikipedia, pigsentensyahan kan 7 Abril 2022 nin duwang taon na pagkapreso sa sarong penal colony huli sa online na mga padukot na soboot "nagduduhagi sa  Republika nin Belarus" kaiba pa an duwang pag'edit sa Wikipedia manongod sa  mga represyon politikal sa Belarus.

Saudi Arabia 

Osama Khalid (), saro sa duwang mga administrador sa Wikipedyang Arabik, an sinapawan sentensya limang taon na kulong kan Septyembre 2020 huli daa sa  "pagimpluwensya nin opinyon publiko" asin pagbalga sa "moralidad nin publiko" paagi nin pag'eedit na "nagtutuyaw kan persekusyon kan mga aktibistang politikal nangyayari sa nasyon." An sentensya ki Khalid hinira asin ginibong 32 na taon kan Septyembre 2022 bilang parte kan kampanya na lawigan an an mga pagsentensya kontra sa mga presong politikal, susog sa Democracy for the Arab World Now asin SMEX, sarong Lebanes na  non-governmental organization.

Ziyad al-Sofiani () pigsapawan man nin kargo na ""pagimpluwensya nin opinyon publiko" asin pagbalga sa "moralidad nin publiko" paagi nin pag'eedit na "kritikal manongod sa persekusyon kan mga aktibista politikal sa nasyon." Si Ziyad sinentensyahan kan Septyembre 2020 nin kulong na walong taon sa preso.

Syria 

Si Bassel Khartabil paraambag sa magkapirang open-source na mga proyekto kaiba an Wikipedia; an pag'aresto saiya kan 2012 posible daa konektado sa saiyang mga aktibidad online. Siya pigehekutar sa Adra Prison harani sa Damascus kan 2015. Mga organisasyon, kaiba an  Wikimedia Foundation, pigtugdas an Bassel Khartabil Free Culture Fellowship sa pag'onra saiya kan 2017, sa pangenot na tolong taon nin operasyon.

Nota

Toltolan

Lista dapit sa Wikipedia
Mga Presong politikal
Mga Wikipedistang ikinurulong